**Príloha č. 5**

**Žiadaný postup objednávania položiek**

**Digitálny katalóg (ďalej "DK")**

* Plnenie predmetu Rámcovej zmluvy bude možné výlučne na základe čiastkových objednávok, ktoré budú medzi Objednávateľom a Dodávateľom uzavreté formou vystavenia a ich následnej akceptácie, a to:

a) prostredníctvom **digitálneho katalógu** alebo,

b) prostredníctvom **elektronickej pošty (e-mailom)** mimo digitálneho katalógu, spôsobom a za podmienok upravených touto Rámcovou zmluvou.

* DK bude obsahovať všetky tovarové položky špecifikované v Prílohe č.1 a v súlade so špecifikáciou uvedenou v Prílohe č. 1
* DK musí obsahovať údaje o položkách tovaru minimálne v nasledujúcom rozsahu:

1. kód položky
2. názov položky
3. jednotková cena bez DPH( v súlade s Prílohou č.1 k tejto Rámcovej zmluve)
4. merná jednotka
5. detailný popis tovarovej položky
6. obrázok položky v elektronickej forme.

* Dodávateľ vytvorí DK pre Objednávateľa a pomôže zabezpečiť jeho funkcionalitu v súlade s požiadavkami Objednávateľa najneskôr do troch (3) mesiacov odo dňa uzavretia Rámcovej zmluvy.
* Na webovom portáli Dodávateľa bude vybraným zamestnancom Objednávateľa sprístupnená možnosť vytvorenia požiadavky z DK, ktorá bude následne schválená určenými zamestnancami Objednávateľa.
* Elektronická výmena dokladov (objednávka, potvrdenie objednávky, potvrdenie dodávky, faktúra) bude v rámci uzatvorenej Rámcovej zmluvy zabezpečovaná pomocou zasielania emailových správ a notifikácií medzi Objednávateľom a Dodávateľom. Pre zasielanie emailových správ a notifikácií budú vytvorené mailové adresy.

**Komunikačné kanály**

* DK bude za súčinnosti Objednávateľa publikovaný na internetovej stránke/webovom portáli Dodávateľa a na internej komunikačnej sieti Objednávateľa.
* Prvým dokladom, ktorý zasiela Dodávateľ Objednávateľovi, je potvrdenie objednávky, to znamená zoznam položiek - materiál, množstvo a dátum dodania. Doklad potvrdenia objednávky bude Objednávateľovi zaslaný ako príloha emailu alebo ako notifikácia s pripojeným súborom vo formáte XML.